Jaak Jaaniste

Jaak Jaaniste  (sündinud 25. mail 1944 Tallinnas) on eesti astronoom.

Elulugu
Lõpetas 1962 Tallinna 1. Keskkooli ja 1970 Tartu ülikooli füüsikaosakonna.

Töökohad:
 1970–1983, 1985–1990 Tartu Observatoorium, insener, vaneminsener, nooremteadur, vanemteadur
 1986–1997 Eesti TA Astronoomia ja Füüsika Osakonna teadussekretär
 1983–1999 Eesti Põllumajandusülikool, vanemõpetaja, dotsent, füüsikainstituudi juhataja
 1990–1994 Rahvusvahelise Kosmoloogiakeskuse vanemteadur
 1991 Greenwichi observatooriumi külalisteadur
 1999–2004 Eesti Põllumajandusülikool, professor
 2004– Eesti Maaülikooli tehnikainstituudi dotsent

Teadustöö
Kandidaadiväitekirja astrofüüsikas "Hüpergalaktilise struktuuri päritolu ja evolutsioon", juhendaja Enn Saar, kaitses 1978 AAI-s.

Uurinud universumi rakustruktuuri, galaktikate ruumjaotust, protosuperparve jagunemist galaktikateks ning galaktikate vastastikmõju selle areneva struktuuriga. Osales orbitaaljaama "Saljut" fotomeetri "Mikron" projekti ettevalmistamises.

Avaldanud üle 20 teadustrükise ning ka aimekirjutisi.

Publikatsioone
 Jaaniste, Jaak; Saar, Enn (1990). Täheatlas. Tallinn: Valgus
 Jaaniste, J.; Tago, E.; Einasto, M.; Einasto, J.; Andernach, H.; Muller, V. (1998). The Supercluster-Void Network – IV. The Shape and Orientation of Superclusters. Astronomy and Astrophysics, 336(1), 35–43.
 Jaaniste, J.; Einasto, M.; Einasto, J. (2004). Deep slices and the Supercluster-void Network. Astrophysics and Space Science, 290, 187–193.
 Jaaniste, Jaak; Kuperjanov, Andres (2007). Planisphaerum Dorpatensis [Kaart] = Tartu tähetorni taevakaart.

Tunnustus
 1982 Eesti NSV riiklik preemia (kollektiivis)

Viited

Välislingid
 

Eesti astronoomid
Sündinud 1944